Albert Clemang
Den Albert Clemang gebuer de 5. Juni 1868 zu Suessem a gestuerwen de 26. Januar 1953 an der Stad Lëtzebuerg war e lëtzebuergeschen Ingenieur a Politiker.

Liewen 
Nodeem den Albert Clemang säi Secondaire an der Industrieschoul gemaach hat, goung hien op Universitéit vu Louvain en Ingenieursstudium maachen. Dat huet hien als Ingénieur des arts et manufactures du génie civil et des mines 1892 ofgeschloss. No engem Stage op der Dummeldenger Schmelz, goung hien an Däitschland bei d'Maschinenfabrik Köln-Bayenthal schaffen, an duerno op d'Schmelz zu Burbach. Op der Other Schmelz huet hie sech ëm d'Konstruktioun vun den Héichiewe bekëmmert. No sengem Bestietnes 1901 huet hie sech definitiv zu Lëtzebuerg néiergelooss.

Politiker 
1928 huet hien zesumme mam Gaston Diderich an dem Marcel Cahen de Parti radical gegrënnt, eng radikal-liberal Beweegung, an och d'Zeitung Freie Presse.

De Clemang war 25 Joer laang Deputéierten an hat eng wichteg Roll beim Eisebunnsgesetz gespillt.

Nodeem d'Regierung Prüm am Summer 1926 opgeléist gi war, gouf hien an der Regierung Bech Minister fir ëffentlech Aarbechten, Handel an Industrie, eng Charge déi hie bis 1932 hat.

Gielercher 

 Commandeur vum Ordre de la couronne de chêne
 Grand officier vum Ordre de Mérite civil et militaire d'Adolphe de Nassau
 Grand'Croix vum Ordre de la Couronne
 Commandeur vum Ordre National de la Légion d'honneur

Lëtzebuergesch Ministeren
Lëtzebuergesch Deputéiert
Lëtzebuergesch Ingenieuren
Gebuer 1868
Gestuerwen 1953
Commandeur de l'ordre de la couronne de chêne
Grand officier de l'ordre de mérite civil et militaire d'Adolphe de Nassau
Grand-Croix vum Ordre de la Couronne
Commandeur de la Légion d'honneur